Jean Bukwana, wat al vir agt jaar in ’n verhouding met die oorledene was, sê sy wou nie hê Mzayiya moes daardie middag by die rivier gaan swem nie.
“Ek onthou my suster het Sondag ’n vreemde gevoel gehad. Ek het nie saamgegaan nie. Hy (Mzayiya) het saam met my swaer en ander familielede gegaan,” vertel Bukwana.
“Hulle het pas by rivier gekom toe dit gebeur het. My susterskind het gesê hy het vir Simphiwe naby die riete gesien geswem en hy het toe nooit weer opgekom nie. My broer het die polisie ontbied.”
Sy sê daar sal altyd ’n leemte ná sy dood wees. “Ek het ’n gewoonte gehad om in die straat af te kyk wanneer hy van die werk kom. Ek gaan daarna verlang.”